armvectores/hy_wikipedia_2023 huggingface dataset:
Քրիստոսն անապատում (բանաստեղծություն)

«Քրիստոսն անապատում», Հովհաննես Թումանյանի բանաստեղծություններից՝ գրված 1892 թվականին։


== Պատմություն ==
Հովհաննես Թումանյանն այս բանաստեղծությունը գրել է 1892 թվականի հունվարի 18-ին։
Եղիշե Չարենցի անվան գրականության և արվեստի թանգարանի Թումանյանի ֆոնդի № 25-ում պահվում է մեկ ինքնագիր, որը հանվել է «Մուրճ» ամսագրի արխիվից, թվագրված՝ «92, հունվար 18»։ Նույն տեղում, № 1355-ում պահվում է  Բաքվում՝ 1908 թվականին լույս տեսած Հովհաննես Թումանյանի բանաստեղծությունների գրքի հեղինակի սեփական օրինակը, որտեղ Թումանյանը կատարել է մեկ ուղղում։
Առաջին անգամ տպագրվել է 1892 թվականին՝«Մուրճ» ամսագրի № 3-ում (էջ 414), այնուհետև՝  Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 118), ապա՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երկրորդ հատորում (էջ 33)։
Տպագրվել է Բաքվում՝ 1908 թվականին լույս տեսած Հովհաննես Թումանյանի բանաստեղծությունների գրքի Թումանյանի ուղղած բնագրից։
Իր ոգով Թումանյանի այս բանաստեղծությունը այնքան հարազատ է  ռուս գեղանկարիչ Ի․ Ն․ Կրամսկոյի «Քրիստոսն անապատում» նկարին, որ տեղիք է տվել թյուրիմացության, թե իբր ստեղծվել է Կրամսկոյի նկարի ազդեցությամբ։
Թումանյանն այս ոտանավորը գրելուց 14 օր հետո, առաջին անգամ տեսնելով Կրամսկոյի նկարը, զարմանքով նկատել է նմանությունը և հետագայի ուսումնասիրողներին թյուրիմացությունից զերծ պահելու համար, Թումանյանի ընտանիքի արխիվում պահվող պատառիկներից մեկում թողել է գրառում։


== Տես նաև ==
Քրիստոսն անապատում


== Ծանոթագրություններ ==
Վոդյանոե (գյուղ, Զմիյովի շրջան)

Անվան այլ կիրառումների համար տե՛ս՝ ՎոդյանոեՎոդյանոե (ուկրաիներեն՝ Водяне), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1640 թվականին։
2001 թվականի տվյալներով Վոդյանոե գյուղում բնակվում էր 304 մարդ։ Բնակավայրը զբաղեցնում է 0,482 կմ² տարածք։ Բնակչության խտությունը կազմում էր 630,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրեդ (ֆուտբոլիստ, 1993)

Անվան այլ կիրառումների համար տե՛ս՝ Ֆրեդ (այլ կիրառումներ)Ֆրեդերիկո Ռոդրիգես Սանտոս (պորտ.՝ Frederico Rodrigues Santos, մարտի 5, 1993 թվական, Բելու Հորիզոնտի, Բրազիլիա), առավել հայտնի է Ֆրեդ (պորտ.՝ Fred), բրազիլացի ֆուտբոլիստ, Մանչեսթեր Յունայթեդի և Բրազիլիայի հավաքականի կիսապաշտպանը։


== Կենսագրություն ==
Համարվում է «Ատլետիկո Մինեյրոյի» և «Ինտերնասիոնալի» ֆուտբոլային դպրոցների սանը։ Պրոֆեսիոնալ մակարդակում դեբյուտը կայացել է 2012 թվականին, «Ինտերում»։ Բրազիլիայի առաջնության շրջանակներում «Կոլորադոսում» անցկացնելով 33 խաղ և խփելով 7 գոլ (2012—2013 թթ. նա խաղացել է նաև Լիգա Գաուշույում, անցկացնելով 20 խաղ և խփելով 2 գոլ)՝ Ֆրեդը իր վրա հրավիրեց շատ արտասահմանյան և բրազիլական ակումբների ուշադրությունը։
2013 թվականի հունիսի 26-ին ուկրաինական «Շախտյորի» հետ կնքեց 5-ամյա պայմանագիր։ Տրանսֆերի արժեքը կազմեց 15 միլիոն եվրո։ «Շախտյորում» դեբյուտը կայացել է 2013 թվականի հունիսի 27-ին՝ Միացյալ մրցաշարի շրջանակներում, պետերբուրգի «Զենիթի» դեմ խաղում։ Առաջին պաշտոնական՝ Օդեսսայի «Չերնոմորեցի» դեմ խաղում դարձավ դուբլի հեղինակ։
2014 թվականի նոյեմբերի 12-ին հավաքականում՝ Թուրքիայի դեմ ընկերական խաղում կայացավ դեբյուտը։
2014 թվականին, ըստ Wonderkids-2014-ի տվյալների մտավ ամենատաղանդավոր երիտասարդ ֆուտբոլիստների հարյուրյակի մեջ2015 թվականի հուլիսի 27-ին հանձնեց դրական դոպինգի նմուշ։ Արյան մեջ հայտնաբերվեց հիդրոքլորոտիազիդ։
2018 թվականին Ֆրեդը տեղափոխվեց Մանչեսթեր Յունայթեդ։Ֆուտբոլիստը ակումբի հետ կնքեց 4 տարվա պայմանագիր,իսկ տրանսֆերը արժեցավ 52 միլիոն ֆունտ-ստեռլինգ։


== Ձեռքբերումներ ==
ԻնտերնասիոնալԼիգա Գաուշույի հաղթող (2)։ 2012, 2013ՇախտյորՈւկրաինայի չեմպիոն (5)։ 2013/14
Ուկրաինայի առաջնության արծաթե մեդալակիր (1)։ 2014/15
Ուկրաինայի գավաթի ֆինալիստ (2)։ 2013/14, 2014/15
Ուկրաինայի սուպերգավաթի հաղթող (3)։ 2013, 2015,


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
Պրոֆիլը transfermarkt.com կայքում
Էգենբերգ դղյակ

Էգենբերգ դղյակ (գերմ.՝ Schloss Eggenberg), ազնվականական խոշորագույն նստավայր Շտիրիայում։ Գտնվում է Գրացի ծայրամասում։ 2010 թ. ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։
Դղյակը կառուցվել է 1625 թ. իշխան Էգենբերգի պատվերով, ով եղել է կայսր Ֆերդինանդ II-ի խորհրդականը, իր տեսակով ավստրիական Ռիշելիեն։ Նրա սիրելի ճարտարապետ Ջովանի Պեդրո դե Պոմիսը, իմանալով իշխանի` աստղագուշակությամբ տարված լինելու մասին, նախագծել է կառույցը վերածննդի ներդաշնակ ոճով։ Պալատական համալիրի մեջ մտել են ուշգոթական կապելլան, որ ժառանգություն էր հասել իշխանի նախնիներից։
Դե Պոմիսի կառույցում ամեն ինչ կոչված էր հիշեցնելու ժամանակի ու աստղերի շարժման մասին։ Անկյունային չորս աշտարակները խորհրդանշում են տարվա եղանակները, 52 սենյակները` տարվա շաբաթների քանակը, հարակից 24 շինությունները` օրվա 24 ժամերը։ Որոշ հաշվարկներով դղյակն ունեցել է 365 պատուհան, ինչը խորհրդանշել է տարվա օրերի քանակը։ Աստղագիտական սրբագրության թեման շարունակվում է կենտրոնական սրահի ֆրեսկոներում, ծաղկաջերմոցում և այգու ավելի հին հատվածում։
Դղյակի կառուցումն ավարտին է հասցվել պատվիրատուի մահից հետո` 1635 թվականին։ Ներքին հարդարման հիմնական աշխատանքները կատարվել են 1641-1646 թվականներին։ 1666 թվականին պատվիրատուի թոռը նկարիչ Վայսենկիրխերին պատվիրել է գեղանկարչական 600 աշխատանք դղյակի համար, որոնք մինչ օրս զարդարում են դղյակի պատերը։ Էգենբերգների վերջին շառավղի մահից հետո դղյակը ժառանգություն են ստացել նրանց ազգակից Գերբերշտեյնները, ովքեր դղյակին տիրել են մինչև 1939 թվականը։ 18-րդ դարում դղյակը վերանորոգվել է ռոկոկո ոճով, իսկ հին կանոնավոր այգին փոխարինվել է անգլիական բնապատկերային այգիով։
1939 թվականին դղյակը Գերբերշտեյններից անցել է Շտիրիայի կառավարությանը։ Ներկայումս այն մտնում է Գրացի գեղարվեստական թանգարանի կազմի մեջ։ Շինությունների մի մասն օգտագործվում է հնագիտական հավաքածուի պահպանման համար։


== Արտաքին հղումներ ==
Պաշտոնական կայք
Դավիթ խան

Դավիթ Խան (1795 - 1851), պարսկահայ դիվանագետ, դեսպան, Ղաջարական Պարսկաստանի պետական ծառայող և թագավորական բժիշկ Պարսից շահի մոտ։ Դավիթխանյանների ընտանիքի անդամ։


== Կենսագրություն ==
Դավիթ խանը ծնվել է Շիրազում 1795 թվականին։ Ավելի քան քսան տարի ակտիվ գործունեություն է ծավալել Հնդկաստանում բրիտանական կառավարության դիվանագիտական ծառայության մեջ։ Հետագայում նա վերադարձել է Պարսկաստան, որտեղ ծառայել է որպես ղաջարիների կառավարության պաշտոնյա և որպես բժիշկ՝ շահի մոտ։


== Ընտանիք ==
Նրան արյունակից են Դավիթխանյանների ընտանիքի անդամներ Մարտիրոս խան Դավիթխանյանը, Մարգար խան Դավիթխանյանը և այլք։


== Ծանոթագրություններ ==
Անսենվիլ

Անսենվիլ (ֆր.՝ Ancienville), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլլե Կորտե կանտոնայի կազմի մեջ։ Կոմունայի շրջանը՝ Վիլլե Կորտե|Սուասոն։
INSEE կոդը՝ 02015.


== Բնակչություն ==
2010 թվականին բնակչությունը կազմել է 73 մարդ։


== Տնտեսություն ==
2010 թվականի տվյալներով 50 աշխատունակ բնակիչներից 43-ը (15-64 տարեկան) տնտեսապես ակտիվ են, 7-ը՝ պասիվ (ակտիվության ինդեքսը՝86,0%, 1999 թվականին 71,7% էր)։ 43 ակտիվ բնակիչներից 38-ը (20 տղամարդ և 18 կին) աշխատում են, գործազուրկ էր 5-ը (3 տղամարդ և 2 կին)։ 7 պասիվներից 2-ը աշակերտներ և ուսանողներ են, 2-ը՝ թոշակառուներ, 3-ն էլ պասիվ են այլ պատճառներով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Անսենվիլ (ֆր.)
Հայթաղ (Քաշաթաղի շրջան)

Անվան այլ կիրառումների համար տե՛ս՝ Հայթաղ (այլ կիրառումներ)
Հայթաղ, գյուղ Արցախի Հանրապետության Քաշաթաղի շրջանում՝ շրջկենտրոնից 60 կմ հյուսիս-արևմուտք՝ Շալուա գետի Րախիշ վերին հոսանքի ձախ ափին։ Աղբրաձոր, Գահանիստ, Արախիշ, Մովսեսաշեն, Վազգենաշեն և Քարաբակ գյուղերի հետ միասին կազմում է Արախիշ համայնքը։


== Աշխարհագրություն ==
Գյուղը տեղակայված է Արցախի Հանրապետության արևմտյան հատվածում՝ Քաշաթաղի շրջանում՝ նախկինում՝ Արցախի Վայկունիք գավառում։ Բնակավայրը տեղաբաշխված է Շալուայի վերին հոսանքում՝ նրա երկու վտակների գետի հետ միախառնման եռանկյունում։


== Պատմություն ==
18-րդ դարի երկրորդ կեսին  և 19-րդ դարի  սկզբներին Ղարաբաղի խաների և քրդական ցեղերի ճնշման տակ տարածաշրջանի  բնակավայրերիը հայաթափել են, որն էլ պատճառ հանդիսացավ, որ տվյալ գավառի գյուղերի զգալի  մասի, այդ թվում ՝ Հայթաղի պատմությունը մոռացության մատնվի։
Տիրելով բարձրադիր այդ գավառներին քոչվոր քրդերի և թուրքերի համար ալպիական մարգագետիններից օգտվելու հնարավորություններ ստեղծվեցին։
19-րդ դարի սկզբներին ամայության մատնված գյուղում հաստատվել էին քուրդ խանշնարած մի քանի ընտանիքներ։ Հայկական բնակավայրը նրանք անվանել են Ղուշասու։
Գյուղում հաստատված եկվորները մի քանի տասնամյակի ընթացքում ոչնչացրել են հայկական պատմամշակութային արժեքները։ Այսօր այդ հուշարձանների հետքերն  անգամ չեն երևում։
Ադրբեջանի խորհրդային կարգերի հաստատելուց հետո ռազմավորական նշանակության այդ բարձադիր վայրերը հանձնվեցին ԱԽՍՀ-ին։
Գյուղը 1923 թվականին գտնվում էր ԱԽՍՀ Կարմիր Քուրդիստանի օկրուգի, իսկ 1930 թվականին՝ Զանգելանի շրջանի կազմում։
Ազատագրվել է 1993 թվականի ապրիլին, բնակեցվել է 1998 թվականին՝ Ադրբեջանից բռնագաղթած հայ փախստականներով։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Բնակչություն ==
Բնակչությունը 2003 թվականի տվյալներով 30 մարդ է։ 2015 թվականին ուներ 8 մարդ, կա 3 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Զբաղվում են անասնապահությամբ։


== Պատմամշակութային կառույցներ ==
Գյուղից 5 կմ հարավ՝ Րախիշ գետի աջ ձորալանջին, պահպանվել են Աղբրաձորի վանքի ավերակները՝ XI դարի միանավ փոքրիկ եկեղեցով և մոտակա գերեզմանադաշտով (XI-XVII դարերի խաչքարերով և գերեզմանաքարերով)։


== Ծանոթագրություններ ==
Կոլբասա (գյուղ, Կիշտովսկի շրջան)

Կոլբասա (ռուս.՝ Колбаса), գյուղ Ռուսաստանի Նովոսիբիրսկի մարզի Կիշտովսկի շրջանի կազմում։
Բնակչությունը 1996 թվականին գրանցված տվյալներով կազմում էր 405 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլֆսբերգ

Վոլֆսբերգ (գերմ.՝ Wolfsberg), Կարինթիայի վարչական շրջանում գտնվող ավստրիական քաղաք և քաղաքային համայնք, Վոլֆսբերգ շրջանի վարչական կենտրոնը։
Ներառված է Վոլֆսբերգի շրջանում։ Ունի 25 366 բնակիչ (2005 թվականի դեկտեմբերի 1-ի տվյալներով)։ Զբաղեցնում է 278,3 կմ² տարածք։ Պաշտոնական կոդը՝ 2 09 23:

Pictures of Wolfsberg Archived 2016-03-05 at the Wayback Machine.


== Պատմություն ==
Վոլֆսբերգի տարածքը պատկանել է Կարինթիայի դքսության ազնվական դասին։ 1007 թվականին այն անցել է Բամբերգի իշխանական եպիսկոպոսությանը՝ արդեն կայսր դարձած Հենրիխ Երկրորդի կողմից։ Հարևան բնակավայրը դարձավ Բամբերգի կարիբյան սահմանների վարչական կենտրոնը, և 1331 թվականին իշխան եպիսկոպոս Վերնտո Շենկ ֆոն Ռայհենեկը ստացավ քաղաքային արտոնություններ։
Բողոքական բարեփոխումների ժամանակ Բայերհոֆեն ամրոցի նստավայրը՝ առաջին անգամ հիշատակված 1239 թվականին և վերակառուցված 16-րդ դարում, դարձավ լյութերականության կենտրոն, որը, սակայն, տապալվեց հակառեֆորմացիայից։ 1975 թվականին Հաբսբուրգյան կայսրուհի Մարիա Թերեզան ձեռք բերեց Բամբերգի բոլոր հողերը։ Վոլֆսբերգի ամրոցը ձեռք է բերվել կոմս Հյուգո Հենքել ֆոն Դոններսմարկի կողմից 1846 թվականին և վերակառուցվել թյուդորովյան դարաշրջանի ոճով։


== Քաղաքական իրավիճակ ==
Համայնքապետը Հանս-Պյոտր Շալահոլցն (ԱՍԴԿ) է։
Համայնքի ներկայացուցիչների խորհուրդը (գերմ.՝ Gemeinderat) կազմված է 35 հոգուց։

Տեղերի բաշխումը.

ԱՍԴԿ՝ 20 տեղ
ԱԺԿ՝ 5 տեղ
ԱԱԿ՝ 5 տեղ
ՆԱԼՖ՝ Նոր Ավստրիա՝ 3 տեղ
Կանաչներ՝ 2 տեղ


== Այլ ==
Վոլֆսբերգում ծնվել և սովորել է Էլիզաբեթ Կյոստինգերը (ծնվ. 1978)՝ քաղաքական գործիչ, Եվրախորհրդարանի պատգամավոր 2009 թվականից։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Օրթուլու (Կարսի գավառ)

Անվան այլ կիրառումների համար տե՛ս՝ Օրթուլու (այլ կիրառումներ)Օրթուլու, գյուղ Արևելյան Հայաստանում, Կարսի մարզի Կարսի գավառում։ Գտնվում էր Շորագյալիի շրջանում, Օրթուլու գետակի վրա, Արփի լճից հյուսիս-արևելք:
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Արծրունի Գալիկյան

Վիքիպեդիայում կան հոդվածներ  Գալիկյան ազգանունով այլ մարդկանց մասին:Արծրունի Գաբրիելի Գալիկյան (սեպտեմբերի 8, 1912(1912-09-08), Վան, Վանի վիլայեթ, Օսմանյան կայսրություն - օգոստոսի 20, 2004(2004-08-20), Երևան, Հայաստան), հայ ճարտարապետ։


== Կենսագրություն ==
1937 թվականին ավարտել է Երևանի պոլիտեխնիկական ինստիտուտը, աշխատել է Ալեքսանդր Թամանյանի արվեստանոցում, այնուհետև՝ Հայարդնախագիծ ինստիտուտում։
1942 թվականին 409-րդ հայկական դիվիզիայի կազմում մասնակցել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։ 1944-1945 թվականներին գտնվել է ֆաշիստական համակենտրոնացման ճամբարներում, վերադարձել է հայրենիք, բռնադատվել և 10 տարով աքսորվել Լվով, ապա՝ Նորիլսկ։
1949-1957 թվականներին եղել է կալանավայրում շինարարության պետ, 1951 թվականից՝ նախագծային ինստիտուտի հեղինակ-ճարտարապետ, 1957-1999 թվականներին՝ Մայր Աթոռ Սուրբ Էջմիածնի գլխավոր ճարտարապետ։


== Ստեղծագործական աշխատանք ==
Գալիկյանի նախագծերով և ղեկավարությամբ կառուցվել են Էջմիածնի Մայրավանքի արևելյան և հյուսիսային (աշտարակի ժամացույցով) դարպասները, Արարատյան թեմի վարչական շենքը Երևանում, վերակառուցվել հին և նոր վեհարանները, «Ղազարապատ» շենքը, տպարանը, ճեմարանը (նոր մասի հավելումով), վանականների հանրակացարանը, Երևանի Սուրբ Սարգիս եկեղեցին, Խոր վիրապ վանքը, Գեղարդավանքի բնակելի շենքերը, 1986-1987 թվականներին՝ Արտաշատի շրջանի Մրգավան գյուղի Սուրբ Հակոբ եկեղեցի և այլ եկեղեցական շինություններ։
1966-1968 թվականներին միաժամանակ աշխատել է Հայարդնախագիծ ինստիտուտում, 1975 թվականին նախագծել է Քանաքեռի տարածքում կառուցված ուռուցքաբանության հիվանդանոցի համալիրը։


== Պարգևներ ==
2002 թվականին արժանացել է Ալեքսանդր Թամանյանի անվան ոսկե մեդալի։


== Ծանոթագրություններ ==
Իվան Ֆիոլիչ

Իվան Ֆիոլիչ (խորվ.՝ Ivan Fiolić, ապրիլի 29, 1996 թ., Զագրեբ, Խորվաթիա), խորվաթ ֆուտբոլիստ, խորվաթական «Օսիեկ» ֆուտբոլային ակումբի կիսապաշտպանն է։


== Կարիերա ==
Ֆիոլիչը ֆուտբոլիստի կարիերան սկսել է Դինամոյում։ Խորվաթիայի առաջնությունում իր մեկնարկային հանդիպումն անցկացրել է 2014 թ․ մայիսի 10-ին, երբ թիմը մրցում էր «Իստրա 1961» ակումբի հետ։ 2015 թ․ ամռանը ֆուտբոլիստը տեղափոխվում է «Լոկոմոտիվա»։ Խորվաթիայի առաջնությունում իր առաջին գոլը խփում է հուլիսի 20-ին, երբ թիմը մրցում էր Իստրա 1961-ի հետ։ Լոկոմոտիվայի կազմում անցկացրած մրցաշրջանից հետո վերադարձել է Դինամո։


== Նվաճումներ ==
 Դինամո Զագրեբ

Խորվաթիայի չեմպիոն ֊ 2013/14, 2014/15
Խորվաթիայի գավաթակիր ֊ 2014/15, 2016/17


== Ծանոթագրություններ ==


== Հղումներ ==
Ֆիոլիչը hrnogomet.com կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Տուլովնյա

Տուլովնյա (ռուս.՝ Туловня), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Օկա գետի ձախ ափին՝ 998 կմ հեռավորության վրա։ Գետի երկարությունը 18 կմ է, ավազանի տարածքը 57,3 կմ2։ Գետի ակունքը սկսվում է Ռադենկի գյուղի մոտ։ Հոսում է արևելքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100812110000021982
Հիդրոլոգիական ուսումնասիրությունների կոդը - 110002198
Ավազանի կոդը - 09.01.01.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքսեյ Շախմատով

Ալեքսեյ Ալեքսանդրովիչ Շախմատով (ռուս.՝ Алексей Александрович Шахматов, հունիսի 5 (17), 1864, Նարվա, Յամբուրգսկի շրջան, Սանկտ Պետերբուրգի նահանգ, Ռուսական կայսրություն - օգոստոսի 16, 1920(1920-08-16), Պետրոգրադ, Խորհրդային Ռուսաստան), ռուս լեզվաբան, ռուսական տարեգրության հետազոտող, Պետերբուրգի ԳԱ ակադեմիկոս (1894)։
Ավարտել է Մոսկվայի պետական համալսարանը (1887)։ Պետերբուրգի համալսարանի պրոֆեսոր (1910 թվականից)։ Հիմնադրել է ռուսաց գրական լեզվի պատմական ուսումնասիրությունը, ի հայտ բերել հին կոյնեները՝ ընդհանուր բանավոր լեզուները, որոնք տարբեր են կենդանի խոսվածքներից, ուսումնասիրել է ռուս ժողովրդի կազմավորման և սլավոնական ժողովուրդների ծագման խնդիրները, նախահայրենիքի և նախալեզվի հարցերը։ Քննել է 11-16-րդ դարերի հին ռուսական տարեգրության պատմությունը, այս բնագավառում առաջին անգամ կիրառելով պատմահամեմատական մեթոդը։ Դրել է տարեգրության տեքստաբանական հետազոտության և տեքստաբանության ` որպես գիտության, հիմքերը։ Հետազոտել է սլավոնական շեշտաբանությունը, սլավոնական լեզուների համեմատական հնչյունաբանության և քերականության հարցերը, հին ու ժամանակակից հնդեվրոպական, ինչպես և ֆիննական և մորդվական լեզուները, մշակել է ռուսաց լեզվի պատմական ձևաբանությունը։ Քերականագիտական որոշ խնդիրների ինքնատիպ լուծումներով, մասնավորապես` խոսքի մասերի ու նախադասության տիպերի մեկնաբանություններով կարևոր ներդրում է կատարել տեսական լեզվաբանության մեջ։ Եղել է «Ռուսաց լեզվի բառարան»-ի (1891-1916) ակադեմիական հրատարակության խմբագիրը։ Մեծ դեր է խաղացել ռուսերենի ուղղագրությունը բարեփոխելու գործում։
1906-1920 թվականներին Շախմատովը գլխավորել է ԳԱ ռուսաց լեզվի և գրականության բաժանմունքը, որը դարձել էր բանասիրության կենտրոն Ռուսաստանում։


== Ծանոթագրություններ ==
Իբրագիմովո (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ԻբրագիմովոԻբրագիմովո (ռուս.՝ Ибрагимово, բաշկիրերեն՝ Ибраһим), գյուղ Ռուսաստանի, Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 392 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Մինաս եկեղեցի (Ներքին Ագուլիս, 11-րդ դար)

Անվան այլ կիրառումների համար տե՛ս՝ Սուրբ Մինաս եկեղեցի (այլ կիրառումներ)Սուրբ Մինաս եկեղեցի, հայկական միջնադարյան փայտածածկ, միանավ եկեղեցի։ Կառուցվել է 11-12-րդ դարերում կիսամշակ որձաքարից Ագուլիսի Շռնատակ թաղամասում՝ Սուրբ Թովմա վանքից հարավ-արևելք։ Ունի երկու ավանդատուն։


== Ծանոթագրություններ ==
Պուստովոյտովկա (գյուղ, Ռոմնիի շրջան)

Պուստովոյտովկա (ուկրաիներեն՝ Пустовійтівка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Պուստովոյտովկա գյուղում բնակվում էր 1 252 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռորդորֆ (Շվարցվալդ)

Ռորդորֆ (Շվարցվալդ) (գերմ.՝ Rohrdorf (Schwarzwald)), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Կարլուցրուե շրջանին։ Մտնում է Կալվի կազմի մեջ։ Բնակչությունը կազմում է 1909 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 3,93 կմ²։ Պաշտոնական կոդ՝ 08 2 35 060։


== Ծանոթագրություններ ==


== Արտաքին հղումներ ==
Պաշտոնական էջ
Արմեն Պետիկյան

Արմեն Պետիկյան (փետրվարի 19, 1972(1972-02-19)), հայ ֆուտբոլիստ։ Եղել է Հայաստանի ազգային հավաքականի ֆուտբոլիստ։ Հայաստանի ազգային հավաքականի կենտրոնական պաշտպան, հիանալի խաղում էր 2-րդ հարկում և հաջողությամբ իրացնում ստանդարտ դիրքերը։ Ցավոք, Պետիկյանի կարիերայի լավագույն տարիները համընկան այն ժամանակաշրջանի հետ, երբ հավաքականի պաշտպանությունում խաղում էին Վարդան Խաչատրյանը, Հարություն Վարդանյանը, Սարգիս Հովսեփյանը և Կարեն Դոխոյանը, որոնք անփոխարինելի էին հավաքականի համար։ Հենց այդ պատճառով Պետիկյանը չմասնակցեց ոչ մի պաշտոնական հանդիպման` բավարարվելով հավաքականում անցկացրած ընդամենը 4 ընկերական հանդիպումներով։ Պետիկյանը եղել է Հայաստանի Թոփ 10 ամենաթերագնահատված ֆուտբոլիստների ցանկում։ Հիմա Արմեն Պետիկյանը «Միկա» ֆուտբոլային ակումբի գործադիր տնօրենն է։


== Վիճակագրությունը ազգային հավաքականում ==
Վիճակագրությունը Հայաստանի ազգային հավաքականում։


== Ծանոթագրություններ ==


== Արտաքին հղումներ ==
Պրոֆիլը National-Football-Teams.com կայքում
Մկրտիչ Գդլյան

Մկրտիչ Խորենի Գդլյան (հունիսի 24, 1950(1950-06-24), Երևան, Հայկական ԽՍՀ, ԽՍՀՄ), հայ քանդակագործ, ԽՍՀՄ նկարիչների միության անդամ։


== Կենսագրություն ==
Մկրտիչ Գդլյանը ծնվել է 1950 թվականի հունիսի 24-ին, Երևանում։ 1973-1977 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։ 1979 թվականին ավարտել է Երևանի Խաչատուր Աբովյանի անվան պետական մանկավարժական ինստիտուտի կերպարվեստի բաժինը։ 1981-1988 թվականներին աշխատել է Հայկական հեռուստատեսությունում` որպես դիզայներ։ 1992-2001 թվականներին ապրել և ստեղծագործել է Հունաստանում։ Մասնակցել է մի շարք հանրապետական և միջազգային ցուցահանդեսների Հայաստանում և արտերկրում։ 
[[
2007-2011 թվականներին Լիբանան]]ի կառավարության հրավերով մի խումբ քանդակագործների հետ միասին Բեյրութի կենտրոնում կատարել է մոնումենտալ աշխատանքներ։
Ունեցել է անհատական ցուցահանդեսներ։


== Ցուցահանդեսներ ==
1981 թ. Երևանի հանրապետական ցուցահանդես
1982 թ․ խմբային ցուցահանդես
1984 թ. Համամիութենական ցուցահանդես
1990 թ. Թալինում կայացած համամիութենական ցուցահանդես


== Ծանոթագրություններ ==


== Արտաքին հղումներ ==
Պաշտոնական կայք
Լեսկի (գյուղ, Օլևսկի շրջան)

Անվան այլ կիրառումների համար տե՛ս՝ ԼեսկիԼեսկի (ուկրաիներեն՝ Ліски), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1790 թվականին։
2001 թվականի տվյալներով Լեսկի գյուղում բնակվում էր 105 մարդ։ Բնակավայրը զբաղեցնում է 0,44 կմ² տարածք։ Բնակչության խտությունը կազմում էր 238,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բյուտ մարզ (Կալիֆոռնիա)

Անվան այլ կիրառումների համար տե՛ս՝ Բյուտ շրջան (այլ կիրառումներ)Բյուտ կոմսություն, Բյուտ մարզ (անգլ.՝ Butte County), ԱՄՆ Կալիֆոռնիա նահանգի 58 վարչական միավորներից՝ կոմսություններից  կամ մարզերից մեկը։ Ընդհանուր տարածությունը 4248 կմ² է, բնակչությունը՝ 219 186 մարդ՝ 2019 թվականի հուլիսի 1-ի մարդահամարի տվյալներով։ Մարզկենտրոնն է Օրովիլ բնակավայրը։ Կազմավորվել է 1850 թվականին։ ԱՄՆ–ում նահանգները, ինչպես Անգլիայում և անգլո–սաքսոնական մյուս երկրներում, բաժանվում են մարզերի, որոնք ավանդաբար կոչվում են կոմսություններ՝ քաունթի, հոգնակին՝ քաունթիզ (եզակին՝ անգլ.՝ County, հոգնակին՝ անգլ.՝ Counties), իսկ շրջանները կոչվում են դիսթրիքթ, հոգնակին՝ դիսթրիքթս՝ (անգլ.՝ district,  districts)։
Անդրյուկի

Անդրյուկի (ռուս.՝ Андрюки), ստանիցա Ռուսաստանի Դաշնության Կրասնոդարի երկրամասի Մոստովսկոյի շրջանի կազմում։
Բնակչությունը 2010 թվականին գրանցված տվյալներով կազմում էր 2779 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերդիանա

Սերդիանա (իտալերեն՝ Serdiana), կոմունա Իտալիայում՝ Սարդինիա մարզի Կալիարի գավառում։ Սահմանակից է Դոլիանովա, Դոնորի, Մոնաստիր, Սանտ'Անդրեա Ֆրիուս, Սեստու, Սետտիմո Սան Պիետրո, Սոլեմինիս, Ուսանա համայնքներին։
Բնակչությունը՝ 2279 մարդ, բնակչության խտությունը՝ 40.95 մարդ /կմ ²։ Համայնքն զբաղեցնում է 55.66 կմ² տարածք։ Փոստային ինդեքս՝ 9040, հեռախոսային կոդ՝ 070:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Համայնքի պաշտոնական կայքէջը (իտալերեն)
Serdiana en comunas.it (իտալերեն)
Ֆյոլկա Բեզզուբովա

Ֆյոլկա Իգնատևնա Բեզզուբովա (սեպտեմբերի 27, 1880(1880-09-27), Նովիե Տուրդակի, Սարանսկի վարչական շրջան, Պենզայի գուբերնիա, Ռուսական կայսրություն - մայիսի 12, 1966(1966-05-12), Սարանսկ, ՌԽՖՍՀ, ԽՍՀՄ), էրզիացի ժողովրդական հեքիաթասաց։ ԽՍՀՄ գրողների միության անդամ (1938):


== Կենսագրություն ==
Ֆյոլկա Բեզզուբովան ծնվել է 1880 թվականի սեպտեմբերի 27-ին Օդ Մուրզա գյուղում (այժմ՝ Մորդովիայի  Կոչկուրովսկի շրջանի Նովիե Տուրդակի գյուղում)։ Մեծացել է բազմանդամ գյուղացու ընտանիքում։ Դպրոցական կրթություն չի ստացել, քանի որ փոքր հասակից օգնում է ծնողներին տան և դաշտի գործերում։ Երգելու սերը փոխանցվել է տատիկից՝ Եվդոկիա Իվանովնա Զվերկովայից։
1901 թվականին Ֆյոլկան ամուսնացել է հարևան Սեմիլեյ գյուղից Իլյա Կոնստանտինովիչ Բեզզուբովի հետ։ 1902 թվականին ծնվել է նրանց որդին՝ Գրիգորը, որը վեց շաբաթ անց մահացել է։ 1905 թվականին ծնվել է նրանց երկրորդ որդին՝ Գերոգին, 1914 թվականին՝ երրորդ որդին՝ Վասիլին։
Առաջին համաշխարհային պատերազմի ժամանակ Ֆյոլկա Բեզզուբովանյի ամուսինը մեկնել է ռամաճակատ։ 1918 թվականինին նրա զորացրցելուց հետո երեխաների հետ միասին մեկնել են Սիբիր, սակայն շուտով վերադարձել են Սեմիլեյ։
1923 թվականին Բեզզուբովները դուստր են ունեցել՝ Լյուբովը։ 1930 թվականից Ֆյոլկա Բեզզուբովան սկսել է աշխատել Ն. Կրուպսկայայի անվան կոլտնտեսությունում։
Բեզզուբովայի բանաստեղծական տաղանդը 1936 թվականին նկատել և գնահատել են Մորդովի մշակույթի հետազոտական ինստիտուտի ժողովրդական արշավախմբի մասնակիցները։ Արշավախմբի անդամները գրի են առել Բեզզուբովայի բազմաթիվ բանաստեղծություններ, ներառյալ նրա սեփական հեքիաթները։ Այդ ժամանակից ի վեր նրա ստեղծագործությունները սկսել են տպագրվել թերթերում և ամսագրերում։ 1939 թվականին Բեզզուբովան տեղափոխվեց Սարանսկ։ Նույն թվականին լույս է տեսել նրա ստեղծագործությունների ժողովածուն «Ժողովրդական երգեր» (էրզ.՝ «Народной морот»): Հայրենական մեծ պատերազմի ժամանակ Բեզզուբովան ստեղծել է հայրենասիրական հեքիաթներ, չաստուշկաներ, երգեր։ Ստեղծագործական թիմի հետ մեկնել է ռազմաճակատ և հանդես եկել զինվորների համար։
1947 թվականին Ռիբկինսկի ընտրատարածքից ընտրվել է Մորդովյան ԻԽՍՀ Գերագույն խորհրդի պատգամավոր։ Ռուսերեն և մորդովյան լեզուներով լույս են տեսել Բեզզուբովայի ստեղծագործությունների 10 հավաքածու, որոնցից վերջինը լույս է տեսել 1958 թվականին «Հեքիաթներ և երգեր» (էրզ.՝ «Сказт ды морот») անվանումով։
Մահացել է 1966 թվականի մայիսի 12-ին, Սարանսկում։


== Պարգևներ ==
Աշխատանքային կարմիր դրոշի շքանշան (31.01.1939)
«Պատվո նշան» շքանշան (1950)
«Հայրենական մեծ պատերազմի ժամանակ անձնվեր աշխատանքի համար» մեդալ (1947)
1940 թվականին՝ ծննդյան 60-ամյակի կապակցությամբ Բեզզուբովային շնորհվել է Մորդովյան ԻԽՍՀ ժողովրդական երգչուհու կոչում


== Ծանոթագրություններ ==


== Գրականություն ==
Всё о Мордовии: Энциклопедический справочник / сост. Н. С. Крутов, Е. М. Голубчик, С. С. Маркова. — Саранск: Мордов. кн. изд-во, 2005. — С. 762. — 840 с. — ISBN 5-7595-1662-0
Սառը տոնակատարություն

«Սառը տոնակատարություն» (անգլ.՝ Frozen Fever), «Սառը սիրտ» լիամետրաժ մուլտֆիլմի շարունակությունը։


== Սյուժե ==
Էրենդելլ թագավորությունում Աննայի ծննդյան օրն է։ Էլզան, Քրիստոֆը, Սվենը և Օլաֆը հանգամանորեն պատրաստվում են տոնին։ Բայց միայն Էլզան կարող է փչացնել տոնը։ Նա զսպում է իրեն, բայց Աննան հասկանում է, որ Էլզան հիվանդացել է։ Մանավանդ, երբ նա փռշտում է, հայտնվում են փոքրիկ ձնեմարդեր։ Բայց ամեն ինչ լավ է անցնում, և տոնախմբությունը հաջողվում է։

Քրիստեն Բել — Աննա
Իդինա Մենզել — Էլզա
Ջոնաթան Գրոֆֆ — Քրիսթոֆֆ
Ջոշ Գրեդ — Օլաֆ
Քրիս Ուիլիամս — Օքեն
Սանտինո Ֆոնտանա — Հանս


== Արտադրություն ==
2014 թվականի սեպտեմբերի 2-ին՝ ABC ժողովի ժամանակ, Disney Animation-ի գլխավոր ստեղծագործական տնօրեն Ջոն Լասսթերը հայտարարեց, որ «Սառը սիրտ» մուլտֆիլմի կարճամետրաժ շարունակությունը նոր երգի հետ շատ շուտով կթողարկվի։ Այդ նույն օրը Variety-ն հայտարարեց, որ կարճամետրաժը կթողարկվի 2015 թվականի աշնանը «Frozen Fever» («Ջերմ») անվամբ։ Լին և Բաքը նորից կլինեն տնօրենները, իսկ Փիթեր դել Վեհոն վերադառնում է պրոդյուսերի դերում։ Նաև ստեղծվել էր նոր երգ հատուկ մուլտֆիլմի համար, որը կկատարում են Ռոբերտ և Քրիսթեն-Անդերսոն Լոպեսների։ Կրճատ ձևով սյուժեն այս տեսքն ունի.«… Աննայի ծննդյան օրն էր։ Էլզան և Քրիսթոֆֆը վճռական են տրամադրված՝ նվիրել նրան ամենալավ տոնը, բայց Էլզայի սառցային կարողությունները կարող են մեծ վտանգ ներկայացնել…»: Օլաֆ ձնեմարդը նույնպես հայտնվում է կարճամետրաժ մուլտֆիլմում։ Հոկտեմբերի կեսին Ինդինա Մենզելըը պատմել էր, որ դերասանները արդեն ձայնագրել են իրենց վոկալային թրեքերը. «Ի տարբերություն „Սառը սիրտ“ մուլտֆիլմի, սա ընդամենը կարճամետրաժ մուլտֆիլմ է»։ 2014 թվականի դեկտեմբերի 3-ին հայտարարվել էր, որ Էմի Սքրեբները համապրոդյուսեր լինելու և որ մուլտը կդեբյուտացվի կինոթատրոններում «Մոխրոտի» ցուցադրումից հետո՝ 2015 թվականի մարտի 13-ին։ Դեկտեմբերի վերջին մուլտֆիլմի տնօրենները հարցազրույց էին տվել «Ասսոշիեթեդ փրեսս»-ին։ «… Այդ հերոսների և երաժշտության մեջ ինչ-որ գերբնական բան կա։ Հուսանք, որ դիտողները հաճույք կստանան նրանից, ինչ մենք ստեղծել ենք։ Մեզ համար զվարճալի էր այս նախագծի վրա աշխատելը։
Մուլտֆիլմի պրեմիերան կայացել է ԱՄՆ-ում մարտի 13-ին՝ «Մոխրոտ»-ի ցուցադրման հետ միասին։ Ռուսաստանում ցուցադրման պրեմիերան մարտի 12-ին էր, նույնպես «Մոխրոտը» մուլտֆիլմի ցուցադրումից առաջ։


== Ծանոթագրություններ ==


== Արտաքին հղումներ ==
«Սառը տոնակատարություն»(անգլ.) ֆիլմը Internet Movie Database կայքում
Տուզակ (գետ)

Տուզակ (ռուս.՝ Тузак), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կադրին գետի ձախ ափով՝ 21 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100006091
Հիդրոլոգիական ուսումնասիրությունների կոդը - 115100609
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տագանիխա

Տագանիխա (ռուս.՝ Таганиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կոյնիխա գետի ձախ ափով՝ 21 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200005173
Հիդրոլոգիական ուսումնասիրությունների կոդը - 115200517
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գաևիցա

Գաևիցա, կամ խորվաթական լատինիցա (կոչվել է այբուբենն ստեղծողի՝ խորվաթական վերածննդի գործիչ Լյուդևիտ Գայի անվամբ), լատինական այբուբենի հիմքի վրա ստեղծված այբուբեն խորվաթերենի համար։ Ստեղծվել է XIX դարի կեսերին չեխերենի օրինակով և այդ ժամանակից ի վեր չի փոփոխվել։
Գաևիցան խորվաթներից փոխառվել է հարավսլավոնական այլ երկրների՝ Բոսնիա և Հերցեգովինայի, Սերբիա ու Չեռնոգորիայի ժողովուրդների կողմից։ Խորվաթական այբուբենն ունի իր կիրիլյան տարբերակը՝ վուկովիցան, որ գործածվում է սերբերենում։

Խորվաթական այբուբենը բաղկացած է 30 տառից։

Q, X, Y, W տառերն ընդգրկված չեն այբուբենում, սակայն, չնայած խորվաթների ավանդական մաքրամոլությանը, րանք հաճախ գործածվում են օտար փոխառություներում, օրինակ՝ Queen, Bordeaux — Բորդո, New York — Նյու Յորք։


== Աղբյուրներ ==
Vladimir Anić, Ljiljana Jojić, Ivo Pranjković (2003)։ Pravopisni priručnik - dodatak Velikom rječniku hrvatskoga jezika (Croatian) 
Vladimir Anić, Josip Silić, Radoslav Katičić, Dragutin Rosandić, Dubravko Škiljan (1987)։ Pravopisni priručnik hrvatskoga ili srpskoga jezika (Croatian or Serbian)
Կոնֆետի ծառ

Կոնֆետի ծառ (Հրուշակեղենի ծառ) կամ քաղցր էակներ, թփուտների ընտանիքի երկարամյա ծառ։ Հայտնի է Ճապոնիայից, Արևելյան Չինաստանից, Կորեայից և Հիմալայան լեռներից, որտեղ կարող է աճել ծովի մակարդակից մինչև 2000 մետր բարձրության վրա, կավային կամ թաց ավազոտ հողի վրա։ Ծառը կարող է աճել մինչև 10-20 մետր բարձրության։ Արտաքին տեսքից բավականին դեկորատիվ է. ծաղկող թագ, մեծ փայլուն մուգ կանաչ տերևներ, փոքրիկ մարմնագույն ծաղիկներով, ծաղկում է հուլիսին։ Չոր կորիզավոր պտուղները աճում են մսալի պտղակոթի վերջում։

Պտղակոթի քաղցր բույրը ուտելի հումք է և հիշեցնում է թթվաշ չամիչի։ Հետևաբար, կոնֆետի ծառը անվանում են նաև ճապոնական չամիչի ծառ։ Չորացրած պտղակոթը կարող է օգտագործվել որպես չամիչ:


== Օգտագործում ==
Կոնֆետի ծառի (հրուշակեղենի ծառ) պտուղները քաղցր է, բուրավետ և ուտելի՝ և՛ հում, և՛ եփած վիճակում։ Չորացրած ժամանակ նայում և համտեսում են ինչպես չամիչ։ Սերմերի, թփուտի և երիտասարդ տերևների մզվածքը կարող է օգտագործվել որպես մեղրի փոխարինող և օգտագործվում է գինու և կոնֆետի պատրաստման համար։
Տերևների մզվածքը պարունակում է գլիկոզիդներ, որն իրականացնում է հակաքաղցր գործունեություն։
Փայտանյութը լավն է և ամուր և օգտագործվում է շինարարության ու կահույքի պատրաստման մեջ։
Այն օգտագործվել է որպես ավանդական դեղամիջոց չինական, կորեական և ճապոնական բժշկության մեջ՝ ջերմության, մակաբուծական վարակների և լյարդի հիվանդությունների բուժման համար։


== Ծանոթագրություններ ==
(280) Ֆիլիա

(280) Ֆիլիա (անգլ.՝ Philia), աստերոիդ աստերոիդների հիմնական գոտում։ Հայտնաբերվել է 1888 թվականի հոկտեմբերի 29-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,944274 ա. մ., առավելագույնը մոտենում է 2,6301 ա. մ. հեռավորության վրա և հեռանում 3,2584 ա. մ.։ Արեգակի շուրջ մեկ ամբողջական պտույտ է կատարում 1845,3 երկրային օրվա ընթացքում, իր ուղեծրով շարժվելով միջինում 0,195091 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(280) Ֆիլիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրետյակովսկի շրջան

Տրետյակովսկի շրջան (ռուս.՝ Третьяковский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1944 թվականին։ Վարչական կենտրոնը՝ Ստարոալեյսկոե։


== Աշխարհագրություն ==
Շրջանի տարածքի մակերեսը կազմում է 1998 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 14140 մարդ։ Բնակչության խտությունը կազմում էր 7,08 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Էրթիլ

Էրթիլ, լեռ Հայկական լեռնաշխարհում, նրա կենտրոնական մասում, Ծաղկանց լեռների հարավային կողմում, Արածանի գետի մերձակա շրջանում։


== Ծանոթագրություններ ==
Տեռադես

Տեռադես (իսպ.՝ Terrades), մունիցիպալիտետ Իսպանիայում, մտնում է Ժիրոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ալտ Էմպորդա համայնքի կազմում։ Տարածքը զբաղեցնում է 21 կմ2։ Բնակչությունը 317 մարդ (ըստ 2010 թվականի մարդահամարի)։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento de Terrades Archived 2008-02-16 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Instituto de Estadística de Cataluña
Ուսպենկա (այլ կիրառումներ)

Ուսպենկա, կարող է վերաբերել՝

Ուսպենկա - գյուղ, Ուկրաինայի Դոնեցկի մարզի Ամվրոսիևսկի շրջանում
Ուսպենկա - գյուղ, Ուկրաինայի Կիրովոգրադի մարզի Օնուֆրիևի շրջանում
Ուսպենկա - գյուղ, Ուկրաինայի Սումիի մարզի Բուրինի շրջանում
Ուսպենկա - քաղաքատիպ ավան, Ուկրաինայի Լուգանսկի մարզի Լուտուգինոյի շրջանում
Սար Էլ

Սար Էլ (եբրայերեն՝ שר-אל‎), կամավորականների ծրագիր իսրայելական բանակում։ «Սար Էլ» բառը «Ծառայություն Իսրայելին» (տառադարձ.՝ «Շերութ ԼեԻսրայել») արտահայտության ակրոնիմն է։


== Ծրագրի նպատակները ==
Ամեն տարի ամբողջ աշխարհից շուրջ 5 հազար կամավորական ոչ զինյալ ծառայություն են անցնում իսրայելական բանակում։ Սննդից և ապրելուց բացի ծառայութոյւնը անվճար է, աշխատանքը հիմնականում կատարվում է լոգիստիկայի, բժշկության, պարենամթերքի և վերանորոգման ոլորտներում։ Ծրագրին գրանցվելու համար անհրաժեշտ է բժշկական պիտանիությունը և 17 տարի նվազագույն հասակը (15 տարի չափահասի ուղեկցությամբ)։ Ի տարբերություն Մահալի ծրագիրը բաց է նաև ոչ հրեաների համար։ Ծառայությանը զուգահեռ ընթացնում է խոշոր մշակութային ծրագիր։ Ոչ աշխատանքային օրերին ծրագրի մասնակիցներին տանում են Թել Ավիվ որտեղ նրան կարող են անվճար ապրել և հաց ուտել բանակային հոսթելում։
Չնայած մասնակիցները ծառայության ժամանակ զինվորական համազգեստ են կրում, նրան այնուամենայնիվ կոմբատանտներ չեն և այդպիսով իրենց ծառայությունը համադրելի է իրենց երկրների ռազմական օրենքներին։ Կամավորականները ծառայություն են անցնում բացառապես կանաչ գոտու շրջանակներում և կորուստներ դեռ չեն ունեցել։


== Պատմություն ==
Ծրագիրը ստեղծել է 1983 թվականին պաշտոնաթող բրիգադային գեներալ Ահարոն Դավիդին, քանի որ Լիբանանյան պատերազմի ժամանակ որոշ կիբուցներում բերքը վտանգի տակ էր։ Դավիդին ի օգնություն բանակի ԱՄՆ-ից ավելի քան 600 կամավորական է հավաքագրել նրա համար, որ ռեզերվիստները կարողանան տուն վերադառնալ բերքը հավաքելուց հետո։ Ծրագիրը շարունակվել է կամավորականների խնդրանքով, հետագայում բացվելով նաև այլ երկրներից մասնակիցների համար։


== Արտաքին հղումներ ==
Պաշտոնական կայքը (անգլ.)
Ծրագրի նկարագրությունը Լոգիստիկայի զորքերի կայքում Archived 2014-03-02 at the Wayback Machine.
Ծրագրի նկարագրության զորակոչման պաշտոնական կայքում Archived 2014-08-14 at the Wayback Machine.


== Ծանոթագրություններ ==
Պիկականնու

Պիկականնու (էստ․՝ Pikakannu), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լաիսի

Լաիսի (էստ․՝ Laisi), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պալաու (Սարդինիա)

Անվան այլ կիրառումների համար տե՛ս՝ Պալաու (այլ կիրառումներ)Պալաու (իտալերեն՝ Palau), կոմունա Իտալիայում, Սարդինիա մարզում՝ Օլբիա-Տեմպիո գավառում։
Բնակչությունը կազմում է 4310 մարդ, (2008 թվականի տվյալներով), բնակչության խտությունը կազմում է 97 մարդ/կմ2։ Զբաղեցրած տարածքը կազմում է 44 կմ2։
Փոստային ինդեքս՝ 7020, հեռախոսային կոդ՝ 0789։


== Ժողովրդագություն ==
Բնակչության աճ.


== Կոմունայի վարչակազմ ==
Հեռախոս։ 0789 770801
Էլեկտրոնային հասցե։ info@palau.it
Պաշտոնական կայքը։ http://www.palau.it


== Հղումներ ==
Բնակչության պաշտոնական կայքը (իտալ.)
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)
Պոգոժև (Վոլգոդոնսկի շրջան)

Պոգոժև (ռուս.՝ Погожев), գյուղակ (խուտոր) Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Ռոմանովսկի գյուղական համայնքի կազմի մեջ։
Հելենա (Մոնտանա)

Հելենա (անգլ.՝ Helena [ˈhɛlɨnə]), քաղաք ԱՄՆ-ի հյուսիսային մասում, Մոնտանա նահանգի Լուիս և Քլարկ շրջանում։ Հելենան Մոնտանայի նահանգակենտրոնն է։ Հելենայի բնակչությունը կազմում է 25,8 մարդ (2000 թ-ի տվյալներով)։ Քաղաքի մոտ է գտնվում «Հելեննայի ջրամբարը» (անգլ.՝ Helena Lake)։


== Ծանոթագրություններ ==


== Հղումներ ==
City of Helena web page Archived 2006-01-10 at the Wayback Machine.
Helena, Montana (Travel Montana) Archived 2003-01-13 at the Wayback Machine.
Lewis and Clark County web page Archived 2002-09-26 at the Wayback Machine.
D.O.

Դո Կյոնգ Սու (հանգըլ՝ 도경수, հանջա՝ 都敬秀, կորեերենի նոր ռոմանականացում՝ Do Gyeong-su, հունվարի 12, 1993(1993-01-12), Գոյանգ, Գյոնգի, Հարավային Կորեա, առավել հայտնի բեմական D.O. ― Դի Օ (հանգըլ՝ 디오) անվամբ), հարավկորեացի երգիչ և դերասան։ EXO բոյ-բենդի անդամ է։


== Կենսագրություն ==
D.O.-ն ծնվել է 1993 թվականի հունվարի 12-ին Հարավային Կորեայի Գոյանգ քաղաքում։ Հաճախել է Գոյանգ Փունգսան տարրական, Բեքշին միջին և Բեքսոկ ավագ դպրոցները։ Ուներ ավագ եղբայր, ով 3 տարով մեծ էր նրանից։ D.O.-ն երգել սկսել է տարրական դպրոցում՝ մասնակցելով զանազան մրցույթների և դրանով կերտելով երգչի կարիերան։
2010 թվականին տեղական երաժշտական ֆեստիվալում հաղթելուց հետո երաշխավորվում է S.M. Entertainment ընկերության կողմից։ Հետագայում ավագ դպրոցում 2 տարի սովորելուն զուգընթաց S.M. ընկերության սան էր։ Նա կատարել է Նա Յուն Քվոնի «Anticipation» և Browneyed Soul-ի «My Story» երգերը S.M. ընկերության կազմակերպած լսումներին։


== Կարիերա ==


=== Անհատական գործունեություն ===
2013 թվականին D.O.-ն պիտակվել է f(x)-ի «Pink Tape» նոր ալբոմում «Goodbye Summer» երգում։ Որպես դերասան դեբյուտել է 2014 թվականին Cart ֆիլմում, որի շնորհանդեսը տեղի է ունեցել Տորոնտոյի միջազգային կինոփառատոնին։ Ավելի ուշ նկարահանվել է SBS ընկերության «Ամեն ինչ լավ է, սա սեր է» դորամայում, որտեղ խաղացել է Հան Կվանգ Ուի դերը, ով երազում էր գրող դառնալ և երջանկացնել մորը։


== Ֆիլմագրություն ==


=== Հեռուստատեսություն ===


=== Ֆիլմեր ===


== Սկավառակագրություն ==


=== Համագործակցություններ և սաունդթրեքներ ===


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
EXO-ի պաշտոնական կայք Archived 2017-07-31 at the Wayback Machine. (կոր.)
EXO-K-ի պաշտոնական կայք Archived 2016-06-10 at the Wayback Machine. (կոր.)
EXO-ի պաշտոնական կայքը չինարենով (չին.)
Ռախովի շրջան

Ռախովի շրջան (ուկրաիներեն՝ Рахівський район), շրջան Ուկրաինայի Անդրկարպատյան մարզում։
Ստեղծվել է 1945 թվականին։ Վարչական կենտրոնը՝ Ռախով։


== Աշխարհագրություն ==
Շրջանի տարածքի մակերեսը կազմում է 1892 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 90945 մարդ։ Բնակչության խտությունը կազմում էր 48,07 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Հմայվածները (հեռուստասերիալ, 2018)

Հմայվածները (անգլ.՝ Charmed), ամերիկյան ֆենտեզի հեռուստասերիալ՝ մշակված Ջենի Սնայդեր Ուրմանի կողմից։ Շոուն հանդիսանում է 1998-2006 թվականներին ցուցադրված նույնանուն հեռուստասերիալի վերաթողարկումը։ Առաջին եթերաշրջանի պրեմիերան կայացել է 2018 թվականի հոկտեմբերի 14-ին. այն բաղկացած է 22 էպիզոդից և թողարկվել է The CW հեռուստաալիքով։
2019 թվականի հունվարի 31-ին հեռուստաալիքը երկարացրել է հեռուստասերիալը երկրորդ եթերաշրջանով։


== Սյուժե ==
Մոր մահվանից հետո երեք քույրերը՝ Մեյսին (Մեդելին Մանտոք), Մելը (Մելոնի Դիաս) և Մեգին (Սառա Ջեֆրի), հայտնաբերում են իրենց մեջ գերբնական ուժեր։ Նրանք պետք է օգտագործեն Երեքի ուժը, որպեսզի պայքարեն չարի դեմ։


== Դերերում ==


=== Հիմնական կազմ ===
Մեդելին Մանտոք - Մեյսի Վոն, Մելի և Մեգիի համամայև քույրը, տիրապետում է տելեկինեզի։ Մահացել է ծնվելուց և վերակենդանացվել նեկրոմանտուհու կողմից։ Նրա խավար կողմը նրան հնարավորություն է տալիս տեսնել մարդասպանի աչքերով։
Մելոնի Դիաս - Մել Վերա, միջնեկ քույրըմ կարողանում է «սառեցնել» ժամանակը։
Սառա Ջեֆրի - Մեգի Վերա, կրտսեր քույրը, տիրապետում է էպմատի ուժին (կարողանում է մտքեր կարդալ)։
Ռուպերտ Էվանս- Հարի Գրիվուդ, քույրերի պահապանը, անգլիացի։
Սեր’Դարիուս Բլեյն - Գելվին, Մեյսիի նախորդ ընկերը։
Նիկ Հարգրոուվ - Փարքեր Քեյն, Մեգգիի ընկերը:Н


=== Երկրորդական կազմ ===
Վալերի Կռուզ - Մարիսոլ Վերա, հմայված քույրերի մայրը։
Էլլեն Թամակի - Նիկո Համադա, Մելի նախկին ընկերուհին։
Քրեյգ Փարքեր - Ալաստար Քեյն, Մեյսիի պետը, դև, Փարքերի և Հանթերի հայրը։
Ալեյս Շեննոն - Ջադա Շիլդս, կախարդ-դիմափոխ, ով կապված է Ս'Արկանայի հետ և ունի հստակ կապ Մելի հետ։ Նա պնդում է, որ եղել է մահացած Մարիսոլի կողմնակիցը։
Կոնստանտին Ռուսուլի - Հանթեր Քեյն, դև ասասին, Ալաստար Քեյնի ավագ որդին և փարքերի խորթ հայրը։
Վիրջինիա Ուիլյամս - ավագ Չարիտի Կալահան, Հարիի նախկին ընկերուհին, հմայված քույրերի ընկերը։ Պատահաբար սպանել է Մարիսոլին։
Ռիա Կիլսդեթ - բժկուհի Ջուլիա Վագներ, լաբորատորիայում Մեյսիի նոր պետը, Ալաստերի նախկին կինը և Փարքերի մայրը։ Սպանվել է Հանթեր Քեյնի կողմից։
Նատալի Հոլ - Լյուսի, Մեգիի նախկին ընկերուհին և Փարքերի նախկին զուգընկերուհին։
Չարլի Գիլիսպի - Բրայան, Մեգիի նախկին զուգընկերը։


== Եթերաշրջաններ ==


== Էպիզոդներ ==


== Արտադրություն ==
2017 թվականին The CW հեռուստաալիքը (նախկին The WB) որոշում կայացրեց հեռուստասերիալի ռեմեքյի նկարահանման վերաբերյալ, տեղափոխելով գործողությունները ներկա ժամանակ։ Պիլոտային էպիզոդի նկարահանումները կայացել են 2018 թվականի աշնանը։ Հեռուստասերիալը պաշտոնապես պատվիրվել է առաջին եթերաշրջանով 2018 թվականի մայիսի 11-ին։
Հեռուստասերիալում կան զգալիորեն տարբերություններ պաշտոնական տարբերակից։ Քույր-կախարդուհիները լատինամերիկացիներ են, և նրանց բոլորի անվանումները սկսվում են Մ տառով(պաշտոնականում՝ Պ)։ Բացի այդ, միջնեկ քույրը՝ Մելը լեսբուհի է (ի տարբերություն նրա նախատիպ՝ Փայփերի), իսկ կրտսերը՝ Մեգին ունի մտքեր կարդալու ու,, ինչը տարբերում է նրան պաշտոնական տարբերակից՝ Ֆիբիից։ Կերպարները պաշտոնականում համապատասխանում են ոստիկաններ Էնդի Թրյուդոյի և Դերիլ Մորիսի կերպարներին, միավորված մեկ կերպարում, ով Մելի ընկերուհին է՝ Նիկոն։


== Ծանոթագրություններ ==


== Արտաքին հղումներ ==
IndiePub Entertainment

indiePub Entertainment, ամերիկյան ընկերություն, որը մասնագիտացված համակարգչային խաղերի հրապարակմամբ։ Հիմնադրվել է 2007 թվականին GreenScreen Interactive Software անունով, Take-Two Interactive-ից հեռացած մշակողների կողմից։ 2008 թվականից մինչև 2012 թվականը ընկերությունը կրել է Zoo Entertainment անվանումը։


== Պատմություն ==
Ընկերությունը հիմնադրվել է 2007 թվականին GreenScreen Interactive Software անունով, Take-Two Interactive-ից հեռացած Ռայան Բրէնթի, Մարկ Սերեմեթի և Սյուզան Կամմինգսի կողմից, ովքեր զբաղվել են 2K բրեդնդի զարգացմամբ։ Ընկերության առաջին տնօրենը դարձավ  GT Interactive-ի հիմնադիր Ռոն Հայմովիցը։ Սրանից մեկ տարի առաջ, Բրէնտը ստիպված էր լքել Take-Two ընկերությունը, այն բանի հետո երբ մեղավոր ճանաչվեց ակցիաների հետ կապված մախինացիաների գործում։ Հայմովիցը հավատացրեց Newsweek հրատարակությանը, որ Բրէնտը նոր ընկերությունում չի զբաղվելու ֆինանսական հարցերով և չի ընդգրկի տնօրենների խորհուրդում։
2008 թվականի ապրիլին GreenScreen Interactive Software հայտարարեց երկու նոր ընկերությունների գնման մասին՝ Destination Software և Zoo Digital Publishing, ինչպես նաև նշվեց, որ ընկերությունը արդեն ունի նոր ենթաբաժին՝ Zoo Games, որը զբաղվելու էր պատահական խաղերի մշակմամբ։ Նույն թվականի մայիսին հայտնի դարձավ, որ Mandalay Media ընկերությունը պատրասվում է գնել GreenScreen Interactive-ը, սակայն մեկ ամիս անց հայտարարվեց, որ գործարքը չեղարկվել է։
2008 թվականին ընկերությունը վերանվանվե դառնալով՝ Zoo Entertainment, Inc։ Ընկերության բրիտանական մասնաճյուղը, որը հայտնի էր ինչպես Zoo Digital Publishing հետ գնվեց նախկին տերերի կողմից և դարձավ Zushi Games անկախ ընկերություն։ Այդ ժամանակ ստուդիային էր պատկանում նաև SuperVillain Studios-ը, որը նույնպես գնվեց նախկին տերերի կողմից։
2009 թվականի փետրվարին ընկերությունը ստեղծեց վեբ կայք՝ 2Bee Games, որը թույլ էր տալիս ինդի խաղերի մշակողներին տեղադրել իրենց նախագծերը կայքում և մասնակցել մրցույթին, որտեղ հաղթող ստանում էր ընկերության հետ գործարք կնքելու հնարավորություն։ 2009 թվականի մայիսին Zoo-ն ստացավ բրիտանական Empire Interactive ընկերության մտավոր սեփականության օգտագործման ամբողջական իրավունք։
2010 թվականի մայիսին 2Bee Games նախագիծը վերաթողարկվեց indiePub անունով։ 2011 թվականի վերջին indiePub թողարկեց նոր նախագիծ, որն իրենից ներկայացնում էր սոցալիական ցանց և առցանց խանութ, որ թույլ էր տալիս անհայտ մշակողներին վաճառել իրենց նախագծերը։ Նույն ժամանակ ըներությունը հեռացվեց NASDAQ բորսաից, որի համար պատճառ հանդիսացավ մեծ կորուստները։ Սրանից հետո ընկերության բաժնետոմսերը ընկան 70%-ով։ 2012 թվականի մայիսի 25-ին ընկերությունը փոխարինեց անվանումը դառնալով ndiePub Entertainment։
Ընկերությունը դադրեցրեց իր գործունեությունը 2013 թվականի վերջին։


== Ծանոթագրություններ ==
Սապոժինո (գյուղ, Պոլտավայի շրջան)

Սապոժինո (ուկրաիներեն՝ Сапожине), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Սապոժինո գյուղում բնակվում էր 85 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամազոնաս

Անվան այլ կիրառումների համար տե՛ս՝ Ամազոնաս (այլ կիրառումներ)Ամազոնաս, նահանգ Բրազիլիայի հյուսիս֊արևմուտքում, Ամազոնի դաշտավայրում։ Տարածված 1564,4 հազար կմ²։ Բնակչությունը՝ 3 938 336 (2015)։ Վարչական կենտրոնը և խոշոր նավահանգիստը՝ Մանաուսել է։


== Բնակչություն ==
Բնակչության մեծ մասը մետիսներ են, կան նաև հնդկացիներ։ Հիմնական զբաղմունքը կաուչուկատու ծառերի հյութի, բրազիլական ընկույզի և այլ պտուղների հավաքն է, բնափայտի մթերումը։
Ամազոնասը տալիս է բրազիլական բնական կաուչուկի 1/3-ը։ Արդյունահանվում է նավթ։ Արտաքին առևտուրը կատարվում է գլխավորապես Ամազոնով և նրա վտակներով։


== Ծանոթագրություններ ==


== Արտաքին հղումներ ==
Амазонас — статья в энциклопедии «Вокруг Света».
Официальный сайт штата
Աստերոիդների ցանկ (264501-264600)

Աստերոիդների ցանկ (264401-264500)  • Աստերոիդների ցանկ  • Աստերոիդների ցանկ (264601-264700)
 Աստերոիդների ցանկ (264401-264500)  • Աստերոիդների ցանկ  • Աստերոիդների ցանկ (264601-264700)